സി പി ഐഎം കേരളത്തിലെ ഇസ്ലാമേഫോബിയയുടെ പ്രചാരകരും ഗുണഭോക്താക്കളുമായിരിക്കുന്നു ഫ്രറ്റേണിറ്റി മൂവ്മെന്റ് തിരുവനന്തപുരം :സി പി ഐഎം കേരളത്തിലെ ഇസ്ലാമേഫോബിയയുടെ പ്രചാരകരും ഗുണഭോക്താക്കളുമായിരിക്കുന്നുവെന്ന് ഫ്രറ്റേണിറ്റി മൂവ്മെന്റ് പത്രക്കുറിപ്പില് അറിയിച്ചു. മുസ്ലിം സമുദായത്തെ പ്രത്യക്ഷമായി പ്രതിസ്ഥാനത്തു നിര്ത്തുന്ന വസ്തുതാ വിരുദ്ധവും അതിലുപരി അത്യന്തം അപകടകരവുമായ പ്രസ്താവനയാണ് പാലാ ബിഷപ്പ് നടത്തിയത്. സമീപകാലത്ത് മുസ്ലിം സമുദായത്തെ പ്രതിസ്ഥാനത്തു നിര്ത്തുന്ന പല തരത്തിലുള്ള ആരോപണങ്ങളുടെ തുടര്ച്ചയില് മാത്രമേ താമരശ്ശേരി രൂപതയുടെ വിശ്വാസ പരിശീലന കേന്ദ്രം തയാറാക്കിയ സത്യങ്ങളും വസ്തുതകളും 33 ചോദ്യോത്തരങ്ങളിലൂടെ എന്ന കൈപുസ്തകത്തി പരാമര്ശങ്ങളെയും കാണാന് കഴിയൂ. ഇതിനോടുള്ള പ്രതികരണത്തില് ഇതിനെ പ്രശ്നവത്കരിക്കുന്നതില് ഇരയാക്കപ്പെട്ട സമുദായം തന്നെയാണ് മുന്നിട്ടിറങ്ങിയത്. കേരളത്തിന്റെ പൊതു ബോധം കുറ്റകരമായ മൗനം പാലിച്ചതായി കാണാന് കഴിയും. എന്നാല് ഭരണ കൂടം എന്ന നിലക്ക് പിണറായി സര്ക്കാര് മുമ്ബത്തേതിനേക്കാള് ക്രിസ്ത്യന് പ്രീണനവും മുസ്ലിം വിരുദ്ധവുമായ നിലപാട് തന്നെയാണ് കൈക്കൊണ്ടത്. മുസ്ലിം സമുദായം അന്യായമായി ക്ഷേമ പദ്ധതികള് നേടിയെടുക്കുന്നു എന്ന പ്രചാരണത്തിന് മൗനം കൊണ്ട് അംഗീകാരം നല്കുകയും അതു വഴി ഭരണത്തുടര്ച്ച ഉറപ്പാക്കുകയും ചെയ്ത സര്ക്കാര് ആണിത്. മുസ്ലിം വിരുദ്ധ പരാമര്ശം നടത്തിയ പാലാ ബിഷപ്പിനെതിരെ പരാതി ഉണ്ടായിട്ടു പോലും കേസെടുക്കാതെ സംരക്ഷിക്കുക വഴി സര്ക്കാര് സത്യപ്രതിജ്ഞാ ലംഘനമാണ് നടത്തിയിരിക്കുന്നത്. മന്ത്രി വാസവന് അരമനയില് ചെന്ന് ബിഷപ്പിനെ സന്ദര്ശിക്കുകയും പാര്ട്ടി സെക്രട്ടറി വിജയരാഘവന് ബിഷപ്പിനെ വിശുദ്ധനായി പ്രഖ്യാപിക്കുകയും ചെയ്തിരിക്കുന്നു. ഇതിനെ കേവലം മുസ്ലിംക്രിസ്ത്യന് വിഷയമെന്നോ സംഘ് പരിവാര് അജണ്ടയെന്നോ വിശേഷിപ്പിക്കാവുന്നതല്ല. മറിച്ച് മുസ്ലിം വിരുദ്ധതയെ ഉപയോഗിച്ച് സി പി ഐ എം നടത്തുന്ന ഭൂരിപക്ഷ ഏകീകരണവും അതു വഴിയുള്ള രാഷ്ട്രീയ ലാഭങ്ങളുമാണ്. അതു കൊണ്ട് കൂടിയാണ് മുസ്ലിം വിദ്യാര്ത്ഥിനികളെ തീവ്ര വാദികളായി ചിത്രീകരിക്കാനും ന്യൂനപക്ഷ രാഷ്ട്രീയ ഉണര്വുകളെ സംശയത്തോടെ സമീപിക്കേണ്ടതിനെ കുറിച്ച ലഖുലേഖ എഴുതേണ്ടി വരികയും ചെയ്തിട്ടുള്ളത്. രാഷ്ട്രീയ മാന്ദ്യം സംഭവിച്ചു പോയ എസ് എഫ് ഐ യുടെ പരാജയങ്ങള്ക്ക് ഒരു സമുദായത്തിന്്റെ മേല് തീവ്രവാദ ആരോപണമുന്നയിക്കുന്ന നീച തന്ത്രമാണ് ഭരണകക്ഷി നടത്തുന്നത്. ഇത്തരം ഗൂഢനീക്കങ്ങള്ക്കെതിരെ കാമ്ബസുകളില് വിദ്യാര്ത്ഥി പ്രതിരോധങ്ങള്ക്ക് ഫ്രറ്റേണിറ്റി മൂവ്മെന്റ് നേതൃത്വം നല്കും.The post സി പി ഐഎം കേരളത്തിലെ ഇസ്ലാമേഫോബിയയുടെ പ്രചാരകരും ഗുണഭോക്താക്കളുമായിരിക്കുന്നു ഫ്രറ്റേണിറ്റി മൂവ്മെന്റ് first appeared on MalayalamExpressOnline.